
1987. AUGUSZTUS 


Isner a neve a képeken látható madár- 
nak, de nálunk kárókatonának is hívják. Nagy 
testű állat — akár egy lúd. A tolla leginkább 
fekete. Fontos ismertető jegye, hogy lábujjait 
úszólebeny köti össze, amivel kitűnően tud 
úszni. Erre szüksége is van, mert halevő madár 
lévén, a vízből szerzi be a táplálékát. Ügyesen 
a víz alá bukva ejti el zsákmányát karcsú, hor- 
gas csőrével. Nálunk a Kisbalaton partján ta- 


lálható belőlük a legtöbb. 

GIANNI RODÁRI 
Ame 


Én jól tudom, a mesterségek színe sok. 


Fehérek a pékségek, inasok. 

Korán kelnek, madaraknál korábban, 
fehérednek a nullásliszt porában; 
feketék a kéményseprők egész nap; 


kelmefestők szivárványszínt hordanak; 


yárban a sok esztergályos, lakatos 
kék zubbonya, kék nadrágja olajos, 
tenyerük meg korom, rozsda lepi be. 
De aki csak sétafikál, a henye, 
kisujját se piszkítja be, úgy lehet, 
mestersége mégis a legszennyesebb. 


Ez a vers a magasba repül, 
oda, hol a derűs darus ül: 
a föld alatt örök az éj homálya; 

a bányász ott a szén-ereket vájja; 

a kéményseprők a kürtők lovagja; 

a szerelő villanyoszlopra hág, ha 

jó magaslati levegő a vágya; 

a háztető a cserepező gondja; 

az ember onnan csöpp, akár a hangya. 
De ahol csak az ég kerekül, 

egyedül a derűs darus ül, 

a toronydaruban odafenn 

ugye, nem szédül ő sohasem. 


Fordította: KARSAI LUCIA 


KERÉKGYÁRTÓ JÁNOS 


Kobold Artúr és Teliszáj 


Kobold Artúr, a Makkonya erdei kunyera- 
manó sárga kobakfedőjét kobakjába nyomta és 
elindult a világba, hogy segítsen, akin csak lehet. 
Bejárt már három erdőt, három mezőt meg 
vagy három rétet, amikor a világoskék makkfa 
alatt meglátott egy kis nyulat. 

— Mit csinálsz itt, te nyuszi? — szólította 
meg. 

A nyúl rágott valamit. Ránézett Ártúrra és 
csámcsogva mondta: 

— Teli szájjal nem beszélek. 


Artúr türelmesen várt egy darabig, de azu- 
tán elunta a várakozást és megkérdezte : 

— Mit eszel? 

— Semmit — csámcsogta a nyúl —, csak 
úgy csinálok, mintha ennék, de nem eszem 
semmit. 

Artúr elcsodálkozott. 

— Ha nem eszel semmit, akkor miért csám- 
csogsz? 

— Mert unatkozom — csámcsogta a nyúl. — 
Én vagyok Teliszáj és mindig úgy csinálok, 
mintha ennék... mert mindig unatkozom. 

Artúr még sosem találkozott olyan valakivel, 
aki csak azért evett volna, mert unatkozik... 
ha pedig valaki mindig unatkozik és mindig 


eszik, akkor annak akkora pocakja lesz, mint 
egy dinnye, vagy két... sőt három kövér 
dinnye. 

— Nem félsz, hogy kövér leszel? — kérdezte. 

— Úgy érted, hogy egy picit dagi leszek? 
Én leszek a digi-dagi nyúl? — állt le a csám- 
csogással. 

— Ugy értem, pontosan úgy. 

A nyúl eltünődött. Még a fülein is látszott, 
hogy nagyon de nagyon gondolkodik valamin, 
majd megszólalt : 

— De félek. Nem akarok digi-dagi nyúl lenni. 

— Na, ennek örülök — mosolygott boldo- 
gan Kobold Artúr és már-már tovább indult 
nagy vidáman, amikor elé ugrott a nyúl. 

— Csakhogy unatkozni sem akarok ám! — 
mondta. 

— Ő, igen! — kapott kobakjához Artúr. — 
Hiszen te unatkozol... — motyogta, ám ek- 
kor egy hatalmas ötlete támadt: — Kertész- 
kedj. Szerintem te leszel a világ legigazibb 
kertésze! — állapította meg, azzal hazaballa- 
gott, megmutatta a nyúlnak a veteményesker- 
tet, ahol nyugodtan kertészkedhet. A nyúl ne- 
ki is látott. Előbb megszabadította a káposz- 
táktól a sárgarépákat, azután a sárgarépáktól 
a nemlétező káposztákat, azután bekertész- 
kedte a salátát, a karalábét, meg a földre po- 
tyogott almát, meg a sóskát, meg a. . . mindent. 

Így történt, hogy amíg Kobold Artúr erdő- 
kön, mezőkön, réteken túl vándorolt, hogy 
segítsen, akin lehet, a kis nyúl éjjel-nappal bol- 
dogan kertészkedett, míg akkora nem lett a 
pocakja, mint egy... vagy két... sőt három 
kövér dinnye. 

VALLATÓ GÉZA 


Szarvasbogár 
szérüjében 


Szarvasbogár 
szérüjében 
pereg a szem 
délidőben 

" Hull a szalma 
aranyszalma 
fűre fára 
margaréták 
kalapjára 
Napsugárból 
aranybúza 
tölgyfalevél 
ládikába 

Villámot láttam 


Villámot láttam, fényes volt, X 
hallottam hangját, éles volt, e 
; de heve semmit sem ártott, 

." . fehér felhők közt világlott. 


Villámot láttam, nem féltem, 
hisz nap ragyogott az égen, 
felhők reszkettek távol 

. ki a nagyobb? 
"— Gyökér nélkül 
fa nem élhet, 
gyümölcsöt is 


gyökér éltet. 


lárika is megéhezett, 

6ikáv éjából hörpint egyet. 


Nem marad el a cicától! 

. Harap hozzá a kalácsból. 

HORGAS BÉLA 


Erdő, erdő, nyári erdő — de jó egy nyári erdő- 
ben sétálni! Nézni a lombokon átsütő sugarak 
táncát, a fényfoltok ugrálását, hallgatni a ma- 
darak füttyeit és a levelek suttogását... 
Menni, menni, nem gondolni semmire... 
Semmire? De hiszen ez lehetetlen! Az ember- 
nek mindig jár valami a fejében, ha akarja, ha 
nem. Es előfordulhat az is, hogy miközben 
ráérősen lépked és gondolkodik, egyszer csak 
— hopp! Találkozik valakivel. Egy mesehőssel, 
mondjuk. Mert az erdőt nagyon kedvelik a ki- 
rályok, rablók, tündérek, griffek, manók, óriá- 
sok. Mi történt egyszer is, egy keddi vagy pén- 
teki napon, kora délután... No, nem velem, 
az igaz, hanem Széltolóval, de ez voltaképpen 
mindegy is, hiszen a fő az, hogy megtörtént. 
De talán jobb is lesz, ha átadom a szót Szélto- 
lónak, mondja el ő maga... Nem szeretnék 
helyette mesélni! 


— Igazi erdei történet következik, jól kerekít- 
se a fülét mindenki... Egy Vándorlegényről 
szól a mesém, akivel úgy akadtam össze, hogy 
magam is megrebbentem kicsit. Meglehetősen 
toprongyos volt, amolyan ágrólszakadt szerzet, 
akit hamar megsajnál az ember, de az is lehet, 
hogy tart tőle... Az én legényem szinte a 
nyakamba esett és szenvedélyesen kérte se- 
gítségemet. Ment az erdőben, mondta, egy- 
szercsak egy tópartra ért... Ott van előtte 
a tó — nicsak, egy tündér bukfencezik amott, 
félig a vízben, félig a levegőben... Tündér — 
vagy boszorkány... Nagyon szép az illető, de 
hipp-hopp, már el is tűnt... Talán ott se volt, 
szóltam, csak látomás volt talán. . . Nem, erős- 
ködött a vándorlegény, volt, igenis volt, és 
van, van, ő nem látomás, hanem vanás, segítsek 
megtalálni és eldönteni, hogy tündér vagy bo- 
szorkány. 


— Ha nem látomás, hanem , vanás", mondtam 
kicsit csúfolódva a Vándorlegénynek, akkor 
egyszerű a megoldás. En fölteszek a fejemre 
egy medveálarcot, aztán félelmesen bőgök és 


brummogok, hogy , szétmorzsollak, fickó!" — 


te meg segítségért kiabálsz, mondtam a Ván- 
dorlegénynek. Ha ügyesen utánozzuk a med- 
vét és a bajba jutott vándort, akkor az a tavi 
illető megjelenik és egy-kettőre eldől az is, hogy 
tündér vagy boszorkány. Mert ha rászól a 
medvére, hogy , ej, te bundás, körmös jószág, 
medve koma, halld, mit mondok: engedd men- 
ten szabadon e szegény párát". — ha így szól, 
akkor tündér, s nemcsak szépszemű, de jószí- 
vű is, akkor beleszerethetsz bátran, barátom. . . 
A Vándorlegény nagyon megörült a cseles 
megoldásnak, és amit elmondtam, azt meg is 
cselekedtük, a tópartján előadtuk a medve és a 
szegény Vándorlegény jelenetét. 

— Pompásan sikerült a színjáték... Ez a Ván- 
dorlegény olyan élethűen kiáltozott, hogy a 
madarak is elhallgattak ijedtükben. A tündér 
meg kipattant a tóparti bodzák és jázminok, 
mogyorók, rekettyék közül és azt kiáltotta 
fennen: , Medve koma, engedd menten szaba- 
don e szegény párát!" En persze elengedtem, 
ők meg nyomban összebarátkoztak. . . Illetve, 
ez sem ment olyan egyszerűen azért... A tavi 
tündér ugyanis azt mondta, hogy ő boszor- 
kány... Az én Vándorlegényem erre bele 
akarta vágni a vízbe, de aztán én megmagya- 
ráztam a kelekótya fejének, hogy nem az szá- 
mít, hogy valaki tündér vagy boszorkány... 
Az számít, hogy jó vagy rossz. Ismerek én go- 
nosz tündéreket, és vannak jó boszorkányok 
is, igenis vannak, tessék, itt van ő, a tavi illető, 
és ez nem látomás, hanem , vanás"... Megér- 
tette persze — s dalolni kezdtek a madarak. 


STUIBER ZSUZSA rajzai 


RÓNAY GYÖRGY 


Két kis szamár vont egy nehéz kocsit. 
Nagy volt a kocsi, kicsik a csacsik, 
megálltak hát minduntalan, 
és nyugtalan 
cimpával maguk elé szimatoltak. 
Megálltam én is, néztem őket, 
amint a nyakukat kinyújtva bőgnek, 
s néztem 
a napot, mely az égen majd elolvadt 
hevében, 
meg a kocsist, ki egy bottal keményen 
ütlegelte az elakadt 
kocsi előtt a két kis szamarat. 
Aztán a kocsit is szemügyre vettem. 
Stráfkocsi volt, és rajta annyi málha, 
hogy az ember alig vehette számba: 
kétoldalt két-két szódavizes láda, 
s a ládák közt egész hegyekben 
mindenféle zöldség: saláta, 
karalábé, borsó, káposzta, répa, 
kel, hagyma, zöldbab, spárga, rengeteg 
jánosretek, 
valamint néhány csokor margaréta 
egy kosár sóska felett, egy halom 
görögdinnye, no meg azon — 
fölül a kocsis a bakon. 


Nyilvánvaló, a hegyre igyekeztek: 

várta az árút a zöldséges üzlet. 

Hanem ugy látszik, a csacsik megunták 

a munkát, 

bánatukkal telebőgték az utcát, 

de nem mozdultak, tűrték a botot. 

Az áru aszalódott a napon, 

a kocsis pedig a bakon 
káromkodott. 


Álltam, néztem, s azt gondoltam: , Te, ember, 
neked kéne csak ekkora teherrel 
cipekedned, s így: hegynek fölfelé — 
egy-kettőre meggebednél belé! 
De bezzeg ezt a két csacsit vered, 
mintha nem volna helyén az eszed, 
ahelyett, 
hogy leszállnál a bakról, s egy kicsit 
segítenél nekik. 

Könnyű onnan felülről dirigálni 
s forgatni a botot! — azt tudja bárki. 
De ha nehéz a teher, odaállni 
és segíteni, ha kell, tolni vállal, 
nekilátni két kézzel, sose szájjal, 
megbirkózni akár a fél világgal, 
vállalni a más terhét is, ha fáradt, 
hogy könnyebb legyen, ha csak két szamárnak: 
nem mondom, ez már valami. 
S hidd meg, jó ember: az, aki 
kész tiszta szívvel segíteni másnak, 
az segít legjobban önmagának. 


Mert voltaképp nem is a két csacsi 
a szerencsétlen: te magad 
szánalmasabb vagy, mint a szamarad, 
és hármotok közt a legszamarabb 
kétségkivül szintén te vagy. 
Mert ha a sok dühöngés, botozás, 
káromkodás 
helyett leszállsz, és megsimogatod 
a két konok, nagyfülü kobakot, 
s egy kis zöldséggel fölcsalogatod 
a csacsikat ezen a kaptatón, már 
réges-régen odafent volnál, 
a dinnyéd nem poshadna meg, 
nem fásulna meg a retek, 
nem menne tönkre árud a napon. 
Így, mivel ostobább maradtál 
ember létedre szamaradnál, 
füstbe ment a mai haszon, 
s meg is érdemled, mondhatom." 

A MALOM ELKÉSZÍTÉSÉNEK 
MENETE 


Vágd körül az épület rajzát, hajtsd hengerré! 
Ragaszd rá egy babahintőporos dobozra vagy 
toalettpapír hengerre! Így tartósabb lesz! 

A forgót a négyzet alakú (sárga-piros) formá- 
ból készítheted. Vágd körül, majd a négy sar- 


kát is vágd be a vastag vonalon! A ponttal je. 
lölt csücsköket hajtsd középre, tűzz át rajtuk. 
egy gombostűt! Ezután szúrd a tűt a henger 
körrel jelölt pontjába! Belülről egy radír vagy 
dugó segítségével rögzítsd, hogy ne essen lej 
Ragaszd rá a tetőt, majd a laprészt! Te legyél 
a szél! Fújj rá a kerékre: működni kezd a szél. 
malom! A 

) k vlenyékban ül a harkál 
TSEVsoduban farigcsál. 
LINE Vúr, fúr, fabrikál, 


öreg estig meg nem áll. 


IE. Minden madár énekelhet, - 
ő azonban nem pihenhet, — 
st néki ez a mestersége, 
i4- Vogarat fog estebédre. 


MADÁR ESZTER rajza 

— Menjünk el a barackosba 
— szól Bori a két fivérnek. 
— Kedvencünk az őszibarack. 
Leszedhetjük, ha megérett. 


Fordul-perdül, kiskosarat 
vesz karjára s indul a lány. 
Berci, Marci üres manccsal 
bandukol a lába nyomán. 


— Ez már puha. — Az is érett. 
—Amannak több fény nem is kelj 
Percek alatt megtelik a 
kiskosárka friss gyümölccsel. 

— Hová rakjam, amit szedtem? 
— dörmög Marci. — Ej, Borika! 
Miért nem hoztál több kosarat? 
Nagy mulasztás. Öreg hiba. 


— Miért nem hoztatok ti, fi úk? 
— nyelvel Bori. Szó szót követ. 
Végül is a fűbe teszik 

a leszedett gyümölcsöket. 


d SOMORJAI ÉVA rajzai 


Ebédre hív Anyó hangja. 
Hazafut az éhes csapat. 


[4 Z . [/ 1. ( 
Csak délután mennek vissza, 4 Mm 
s visznek három nagy kosarat. ja 448 

Ott lelik a rozsdafarkút. 
Csipegeti a barackot. 

— Hé, te madár! Hess el innen! 
Nem szabad itt lakmároznod. 


— Emlékeztek? — szól a madár. 
— Valamikor megegyeztünk, 
hogy ami a földre pottyan, 

mi, szárnyasok, megehetjük. 


— Nem pottyant ez. Mi tettük le. 
— Csakhogy én azt nem tudhattam. 
Nem ütném a csőröm bele, 

ha fán van vagy kosarakban. 


— Bizony igaz — brummog Bgi 
— Ez a mulasztásunk ára. Ai 
Vendégünk vagy, rozsdafarkú 
őszibarack-uzsonnára. VAY 

12468: szd 


Sárkánygyerek fodrászhoz megy 


Sehogyse ment a dolog. Akárhogy 
beszéltek a fejével, egyikkel a másik 
után, kérték őket, fenyegették. Nem 
és nem. Fodrászhoz már pedig nem 
megy. Amikor már nem láttak ki a 
fejek a szemébe lógó sörények alól, 
akkor Anyja nyakába terített egy 
nagy törülközőt, elővették az ollót, 
és megnyírták. Ezt se nagyon szeret- 
te — képzeljétek el, milyen sokáig 
tartott, míg mind a hét fején végig- 
haladt az olló —, de legalább tűrte. 

Olyan eset is előfordult, hogy a 
fodrász székéből szökött ki. 

— Inkább elmegyek a fogorvos- 
hoz! — üvöltötte. S el kell ismerni, a 
fogorvosi széket sokkal jobban tűrte. 


F. GYŐRFFY ANNA rajza 


Mit volt mit tenni, elfogadták ezt 
a különös szokását — ahogy Apja 
mondta mérgesebben: rigolyáját —, 
s inkább végigcsinálták hónapról-hó- 
napra a családi hajnyírást odahaza a 
fürdőszoba közepén. Hiába volt Any- 
jának ügyes keze, a frizura sose lett 
tökéletes, egyszer rövidebb lett a 
haja, egyszer hosszabb, egyszer , lép- 
csős". Nem lehetett mást tenni. A 
fodrászról hallani sem akart! 

Eltelt csaknem egy egész esztendő. 
Az óvodából hazajövet kiváncsian le- 
selkedtek be a Fodrászműhely abla- 
kán a Sárkányfejek. Valahogy most 
már nem tűnt olyan félelmetesnek. 

Egyszer megkérdezte Anyja: 


— Ne menjünk el, Kisfiam mégis- 
csak a fodrászhoz? 

— Nem bánom — mondta erre a 
Sárkánygyerek. Zokszó nélkül meg- 
nyitotta az ajtót. Köszöntek illedel- 
mesen. A fodrászmester elővette a 
nagy piros párnát, azt is az ülésre he- 
lyezte. Sárkánygyerek felült az épít- 
ményre. Először jött a mosás. Hal- 
lotta, amint csurog-zubog a habos 
víz a nyakához illesztett műanyag 
tálkában. Aztán jóillatú törölközőbe 
bugyolálta, még az arcáról is felitatta 
a vizet. Majd kezdetét vette az olló 
csittegése-csattogása. Ilyen boszor- 
kányos gyorsasággal Anyja nem ke- 
zelte az ollót. Egy pillanat alatt kész 
volt az egyik fej, aztán a második, a 
harmadik — ezek már tükörből néz- 
hették, míg a többi sorra kerül. Az- 
tán egy kis szivaccsal megnedvesítet- 
ték a halántékát és a tarkóját. 

— Most ne mozogj, öcskös — 
mondta a jókedélyű Fodrászmester 
— s fényes borotvával az apró pihék- 
től is megszabadította az egykor kó- 
cos fejeket. A végén meg egy puha 
kefe birizgálta a nyakát. 

— Készen is vagyunk. 

— Ennyi volt az egész? 

Valóban már csak a fizetés volt 
hátra. Öltöztek, s mehettek újabb 
kalandok után, újságot venni az 
Újságoshoz, üveget vinni a Vissza- 
váltóba, harisnyát a Szemfelszedőhöz. 

Sok dolguk volt még. 


. Monddgvorsan! 


Kilenc öles köleskazal. 


a 
Se széna, se szalma, se zab. 
1 
Rácsendítők: 
j 
Augusztus — 
j dinnyére van a gusztus. 
x 


Búzaszem — 
szól a hörcsög; megeszem. 

I x 

Szélmalom — 


ae 
Friss kenyér — 
a buktafal égig ér! 


v liszt van abban, nagy halom. 


Augusztusban, amikor az új 
kenyeret ünnepeljük, sokat be- 
szélünk arról, hogy mi minden 
történik, míg a búzából illatos, 
friss cipó születik. Te tudod? 


Rakd időrendi sorrendbe 
a képeket! Melyik lesz a sor- 
ban a negyedik? Rajzold le 
ezt a tárgyat Dörmögőnek! 


Ha nem sikerült megoldani 
a feladatot, vagy ha nem ment 
könnyen, nézd meg a túloldali 
rajzokat, olvasd el Csanádi Imre 
versét! 


CSANÁDI IMRE 


Cipnómagyarázó 


Szőkül a búza, 

feje földre húzza. 

Le, le, learatjuk, 
kévébe kapjuk, 
kepe-sorba rakjuk, 
szekéren behordjuk, 
asztagba tornyoljuk. 
Cséplőgép 

kivereti, 

gőzmalom 

megőrleti. 

Porzik a tiszt, mint a hó, — 
abból sül a friss cipó. 


ZÜRIS 


Szitáló szolyáló (körjáték) 


Középen áll szitájával (jó a homokszita is) 
a szolgáló, énekelve körbejárják a többiek. 
Amikor ahhoz a sorhoz érnek, hogy Van-e 
liszted eladó, a szolgáló egyedül énekli: 


ESETE 


Szi- ta, szi-ta, szol-gá - ló Van-e lisz-ted el-a 


EETHEESSEEEEEE I 


Van  lisz-tem, denem jó, Be-le €e-sett a pond-ró. 


A mi vidékünkön a gyerekek így felelnek: 
Szita, szita, paszita, 
Ebből sül a kukuca! 

Erre a szolgáló valakinek a kezébe adja a 
szitát, az áll a kör közepébe, és kezdődhet újra 
a játék. 

Kipróbálhatjátok azt a változatot is, hogy — 
ha van a közelben homokozó — a szolgáló, 
miután átadta másnak a szitát, a homokformák 
valamelyikével , kukucát", süteményt süt. 


Összeállította: RIEHTERNÉ KROPF ANIKÓ 


Kedves gyerekek! 


A minap Anyó megdicsérte Borikát, mert 
okosan, ügyesen megszámolta, hány csibéje 
van a kendermagos tyúkocskánknak. Berci vi- 
szont morogni kezdett mondván, hogy Borika 
buta, még azt sem tudja, hány lába van a póknak. 
Bori valóban nem tudta. Megbántódott, nem 
volt kedve játszani. Mellém ült, együtt néztük 
át a gyerekektől érkezett leveleket. Bori cso- 
dálkozva nézte, milyen sok óvodás fejtette 
meg a rejtvényeket. Meg is kérdezte: 

— Mondd, Apó! Hogy lehet, hogy az óvodá- 
sok meg tudják oldani ezeket a feladatokat? 
Hiszen még olvasni sem tudnak. . . 

— Egy kis segítséggel, Borikám. Ismerkednek 
már az írás, olvasás tudományával is. Többen 
le tudják írni a nevüket: 


Természetesen előfordul, hogy hibáznak, 
fordítva írnak egy-egy betűt. De amelyik gye- 
rek sokat kérdez a nagyoktól, az mindent ha- 
mar megtanul. 

— De ha sokat kérdez valaki, azt hiszik, 
hogy buta. 

— Nem így van. Aki keveset élt még, nem 
tanulhatott eleget. De ez nem butaság. Berna- 
dett nem kérdezte meg senkitől, hogyan kell 
megcímezni egy borítékot. 


Látod? Ezen a borítékon nincs cím. Sem a mi- 
énk, sem a feladóé. Bennünket megtalált a pos- 
tás bácsi, mert több levelet is hozott, amelyekre 
jól volt ráírva a címünk. De én bizony nem tu- 
dom, melyik városban, vagy faluban lakik Ber- 
nadett, Így nem tudom megköszönni neki ezt 
a kedves rajzot: 


A következő gyerekeknek meg tudtam kö- 
szönni a rajzokat, mert megírták a címüket. 
Persze nem egyedül írták a borítékot. Segítsé- 
get kérni, kérdezni nem szégyen! 


DALLOS BALÁZS, HR i 
bölcsödés 


MADÁR ESZTER rajzai 


Júniusi számunk Igaz? Nem igaz? című 
rejtvényének helyes megfejtése: 
hat békalencsét kellett rajzolni a kerek tóba, 
A Békaöltöztető című feladat jó eredménye : 
az utolsó béka piros bugyogóban van, 


FOKI PÁL, 3 éves 


Megfigyeltem, hogy leggyorsabban azok ügye- 
sednek, akiknek nagyobb testvérük van. Mátyás 
Írta : 

, A testvérem, Adrienn, többet tud, mint 
én. Igaz, ő nagyobb nálam, de utol szeretném 
érni!" 

Borka leugrott a székről, és futásnak eredt. 
Futott egyenesen Bercihez: 

— Berci! Mondd, hány lába van a póknak? 

— Nyolc. 

Borika megjegyezte, és büszkén kihúzta 
magát. Elhatározta, hogy mindent meg fog 
kérdezni, amit nem tud. Berci nem nevezheti 
többet butának. 

Hasonló okosodást kívánok nektek is! 


Szeretettel: Dörmögő 


kék a partedlije, és nevet. 


Jutalmat kaptak: 

Aleva Tamás, Szuhakálló 
Bazon Éva, Hévízgyörk 
Bazon Zsuzsa, Hévízgyörk 
Dombos Eszter, Ceglédbercel 
Fenyvesi Orsolya, Baja 
Gál Béla, Cegléd 
Gál Viktor, Cegléd 
Kókai Gréta, Nagyszénás 
Kolozsi Norbert, Miskolc 
Kovács Attila, Debrecen 
Kovács Krisztina, Budapest 
Kubinyi Iván, Budapest 
Lengyel Andrea, Győr 
Licskó Adrienn, Szécsény 
Nagy Zsombor, Gyöngyös 
Nagy Hunor, Gyöngyös 
Palkó Gábor, Nagykáta 
Popovics Orsolya, Budapest 
Sugár Andrea, Budapest 
Szabó Márk, Eger 
Szabó Renáta, Tárnok 
Szalay Krisztina, Pacsa 
Szalmási Juditka, Eger 
Szappanos Béla, Kunszentmiklós 
Szászkő Dóra, Budapest 
Sziklai Péter, Budapest 
Vancza Alexandra, Szuhakálló 
Vinoczai Zoltán, Sárosd 
Zöldy Balázs, Budapest 


"Falu MILaZóla Clazzad 


VIRÁGOT SZEDÜNK 
FARKAS TÜNDE, Lébénymiklós 


ÁRA: 7,50 FT 


ee mm 
ESÉS aréna es 


AUGUSZTU 


Most örülj... - mert egy pár nap / 
s vége lesz a szép nyárnak. j 
Elhűvösödnek az esték. I 
Kánikula?!... - már csak emlék. ) 


IJTAMKÓ CIRATÓ KÁROIYI i 


